Tjørneparken 19, 7321 Gadbjerg - Villa på 159 kvm - Sagsnr. 067S2017107
Tjørneparken 19
Kvalitetsvilla med familievenlig indretning - fredeligt vænge i Gadbjerg
Denne dejlige kvalitetsvilla ligger for enden af et lukket vænge på en stor, ugeneret grund på hele 1.807 m². Der en stor, indbygget garage med direkte forbindelse til huset. Der er desuden udsigt over grønt område og til Gadbjerg skov som har et rigt stisystem og en naturlegeplads.
Gadbjerg er en hyggelig landsby 7 km fra Jelling og 21 km fra Vejle. I byen er der et fantastisk godt sammenhold og et rigt foreningsliv - her kommer man hinanden ved og dyrker de nære værdier. I Gadbjerg er der desuden dagligvarebutik, skole, daginstitution og idrætsfaciliteter.
Udefra præsenterer huset sig smukt med store vinduespartier i træ/alu og vandskuret og hvidmalet facade, som står i flot kontrast til det sorte tag. Inde i boligen strømmer lyset ind gennem de mange glaspartier, og det giver liv. Der er udskiftet gasfyr i år 2015.
Stilen er tidløst med et lyst kvalitetsinventar, lyse trægulve, rustikke klinkegulve og vandskurede vægge. Der er desuden gulvarme i hele huset og IHC styring
Midt i boligen finder I et lækkert køkken-alrum, hvorfra der er trappe ned til en stor, indretningsvenlig stue. Køkkenet er løbende renoveret, og det har masser af bord- og skabsplads samt spisedisk. Fra alrummet og stuen er der udgang til en solrig terrasse.
Der er også udgang til terrassen fra forældresoveværelset, som har eget badeværelse med spa og opmuret bruseniche. Herudover er der yderligere to værelser samt endnu et badeværelse. Endelig er der en entré og et viktualierum samt et bryggers med vaskefaciliteter og udgang til garagen.
Rundt om huset er der flere ugenerede terrasseområder, og det betyder, at solen kan nydes det meste af dagen. Et niveau over terrasserne er der anlagt en stor græsplæne, hvor børnene kan lege til den store guldmedalje.
Se mere omkring Gadbjerg her:
Sagsnummer 067S2017107
Grund 1.807 m²
Brt./Nt. ekskl. ejerudg. 9.777 / 8.320
Vi har boet i Vejle i cirka 40 år. Vi flyttede til Gadbjerg fordi her fandt vi vores drømme hus, som vi havde ledt efter i mange år.
Kvarteret er børnevenlig og med forskellige aldersgrupper. Et utrolig samfund med mange ildsjæle. Her findes der indkøbs muligheder, Idrætsforening, Fitnesscenter. Gadbjerg har en skole op til sjette klasse. Gode dagplejeordninger, børnehaven og SFO. Udover det er der "Klub Margarethe", for det voksne publikum med mange forskellige tilbud.
Byen ligger meget centralt til Give, Jelling, Billund og Vejle. Selve området er god til gå/og løbeture i skoven, som ligger lige i nærheden. Området er perfekt til både korte og lange cykelture.
Vi har en "Min købmand" i byen. Seks kilometer til Jelling. Tolv kilometer til Give med mange forretninger.
Vi slapper af i vores egen omgivelser. Her er ro og luft til alle sider.
Vi er ikke træt af at bo i Gadbjerg, som er et fantastisk sted, men på grund af vores alder søger vi en mindre bolig.